ગઈકાલે અમદાવાદના GMDC ગ્રાઉન્ડ પર પાટીદારોની મહાસભા બાદ ઉપવાસ પર બેઠેલા હાર્દિક પટેલની મોડી સાંજે અટકાયત કરવામાં આવી હતી. ત્યારબાદ પોલીસ દ્વારા અંધાધૂધ લાઠીચાર્જ કરવામાં આવ્યો. પોલીસ દ્વારા ગ્રાઉન્ડ પર લાઠીચાર્જ કરવામાં આવતા ભાગદોડ મચી ગઈ હતી. ત્યારબાદ આખાય ગુજરાતમાં તેના ઘેરા પ્રત્યાઘાતો પડ્યાં છે. 13 વર્ષ બાદ ફરીએક વખત ગુજરાત ભળકે બળ્યું હતું. સુરત, અમદાવાદ, મહેસાણા, પાટણ, જામનગર, રાજકોટ, ભાવનગર, તળાજા, ચાણસ્મા, વડોદરા એવું કોઈ શહેર કે વિસ્તાર નહતો, જ્યાં પાટીદારો રોષે ભરાયા ન હોય.